O‘ZBEKISTON SSR MINISTRLAR SOVETINING 1986-YIL 22-YaNVARDAGI 43-SON QARORI BILAN MA’QULLANGAN O‘ZBEKISTON RESPUBLIKASI KOLXOZLARIDA MEHNATGA HAQ TO‘LAShGA OID TAVSIYALARGA O‘ZGARTIShLAR KIRITISh TO‘G‘RISIDA

Tamakichilikni yanada rivojlantirish, kolxozchilarning moddiy manfaatdorligini oshirish va ijtimoiy masalalarni hal etish maqsadida Vazirlar Mahkamasi qaror qiladi:
 1. O‘zbekiston Respublikasi Qishloq xo‘jaligi vazirligining Mehnat vazirligi, Respublika kolxozlar kengashi bilan kelishilgan, O‘zbekiston SSR Ministrlar Sovetining 1986-yil 22-yanvardagi 43-son qarori bilan ma’qullangan O‘zbekiston Respublikasi kolxozlarida mehnatga haq to‘lash yuzasidan tavsiyanomalarga quyidagi o‘zgartishlarni kiritish to‘g‘risidagi taklifi qabul qilinsin:
 46-band quyidagi tahrirda bayon qilinsin:
 “Tamaki yetishtirishda band bo‘lgan kolxozchilar mehnatiga akkord usulida haq to‘lash, sotilgan mahsulot qiymatining 60 foizini mehnatga haq to‘lashga yo‘naltirish tavsiya qilinadi”.
 81-band bekor qilinsin.
 2. Kolxozlarning boshqaruvlariga mutaxassislar va ko‘pchilik kolxozchilar ishtirokida mehnatga haq to‘lash va ichki xo‘jalik hisobi haqidagi Nizomga tegishli o‘zgartishlar kiritish va uni kolxozchilarning umumiy yig‘ilishlarida tasdiqlash tavsiya qilinsin.